Diari Oficial de la Generalitat Valenciana


Sumari del DOGV 7779, del 11-05-2016 (2016/2938)

Denegacó de l'aprovació del programa d'actuació integrada de la unitat d'execució única del sector Mas de Clará II.
-------------------------------------------------------------------------------------------------------------------

### Dades del document

Número de DOGV
:   7779

Data del DOGV
:   11-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2938


Data del document
:   27-04-2016

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Denegacó de l'aprovació del programa d'actuació integrada de la unitat d'execució única del sector Mas de Clará II. [2016/2938]  
En el Butlletí Oficial de la Província de Castelló número 45, de 14 d'abril de 2016, s'ha publicat el text íntegre de l'acord de resolució del programa Mas de Clarà aprovat pel Ple de l'ajuntament, en sessió celebrada el passat 23 de febrer de 2016; la part resolutiva d'aquest acord és la que a continuació es transcriu.  
  
Acord  
  
Primer. Denegar l'aprovació del programa d'actuació integrada de la unitat d'execució única del sector Mas de Clarà II.  
  
Segon. Notificar l'acord als interessats en l'expedient, i publicar l'acord en el Butlletí Oficial de la Província de Castelló i en el Diari Oficial de la Comunitat Valenciana, i fer-los saber que contra el present acord, que posa fi a la via administrativa, podran interposar recurs potestatiu de reposició davant del mateix òrgan que el va dictar en el termini d'un mes o, directament, recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de dos mesos (ambdós terminis comptats des de l'endemà de la notificació), de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. I tot això sense perjudici que puga exercitar qualsevol altre recurs que crega oportú en defensa del seu dret.  
  
Si transcorreguera un mes des de la data d'interposició del recurs de reposició sense que es notificara la seua resolució, s'entendrà desestimat i podrà interposar-se recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de sis mesos comptats des de l'endemà del dia en què es produïsca l'acte presumpte.  
No obstant això, la corporació, amb el seu superior criteri, decidirà.  
  
Tercer. Una vegada ferm en via administrativa, remetre certificat de l'acord a la Conselleria d'Habitatge, Obres Públiques i Vertebració del Territori i inscriure l'acord en el registre de programes dependent de l'ajuntament.  
  
Vist aquest es procedeix al pertinent debat que, en síntesi, és el següent:  
El senyor Gonzalbo Escrig ho explica detalladament.  
El senyor Pastor Escrig diu que açò ve de la CTU de Castelló, que declara denegar això del Mas de Clarà, per la qual cosa votaran en aquest sentit.  
El senyor Carballeira Martí indica que Veïns votarà a favor. Que és un pla que ells van presentar a conselleria. Açò en el pla general ja va; ells eren conscients de la denegació i una part va en el PGOU. Demana que les al·legacions es contesten i es puga aprovar el PGU com més prompte millor.  
El senyor Pauner Alafont diu que Mas de Clarà és una urbanització de la carretera de l'Alcora. Que des del PP se'ls ha facilitat perquè van veure que els veïns tenien gana de treballar i legalitzar. Per això el PP s'abstindrà, pels veïns; i que el dia de demà quede previst en el PGOU i la seua legalització.  
Finalment es procedeix a la pertinent votació que presenta el resultat següent:  
Vots a favor: 8, dels senyors Tena Sánchez, Carbó Amat, Gonzalbo Escrig, Pallarés Castelló, Andreu Portolés, Pastor Escrig, Carballeira Martí i Martínez Peresa.  
Vots en contra: no cap.  
Abstencions: 5, dels senyors Pauner Alafont, Vilarrocha Pallarés, Esteve Portolés, Pallarés Castellano i Bernat Sales.»  
  
Borriol, 27 d'abril de 2016.- L'alcalde: J. Silverio Tena Sánchez.